Jeff Bezos

Jeffrey Preston «Jeff» Bezos, opprinnelig Jorgensen (født 12. januar 1964 i Albuquerque i New Mexico) er en amerikansk gründer og investor. Han er mest kjent som grunnlegger av det amerikanske IT-selskapet Amazon.com, som han ledet frem til juli 2021. Bezos regnes som en av verdens rikeste og i 2021 kåret det amerikanske finanstidsskriftet Forbes ham til verdens rikeste person, for fjerde år på rad.

Liv og virke

Bakgrunn
Jeff Jorgensen ble født i Albuquerque i New Mexico, som sønn av Ted og Jacklyn Gise Jorgensen. Foreldrene var gift i mindre enn ett år, og etter noen år giftet hans mor seg på nytt med den kubanske innvandreren Mike Bezos. Jeff vokste opp i Houston i Texas. Da Brad Sten intervjuet Bezos' far for boken The Everything Store, sa Jorgensen at han ikke hadde noen anelse om hva som det var blitt ut av hans sønn. 

Allerede i tidlig alder viste Bezos interesse for teknikk og utviklet en tidlig kjærlighet til datamaskiner. Bezos gikk ut av high school som skolens toppstudent. Han ble uteksaminert fra Princeton University i 1986 med utdannelse i electrical engineering og computer science.

Forretningsmann 
Bezos grunnla Amazon.com som 30-åring i 1994. Bezos fikk da ideen om å selge bøker på internett, som dessuten ville spare mye tid, men også vise seg å bli veldig populært. I 1997 ble selskapet listet på NASDAQ. Selskapet opplevde en voldsom vekst mot slutten av 1990-årene, som gjorde Bezos mer populær og dessuten veldig rik.

I 1999 satt han med over 40 % av aksjene i Amazon.com, som gjorde at han ble oppført med en formue på 10,1 milliarder dollar. Det året ble han også kåret til «Årets person» av Time Magazine.

Bezos fokuserte utover på 2000-tallet mye på romfart, og grunnla sitt eget private selskap som han kalte Blue Origin, for å gjøre det mulig for menneskeheten å ta i bruk andre deler av verdensrommet slik at presset på jordkloden blir mindre. 

Bezos ble i 2013 rangert som nummer 18 på listen blant verdens rikeste av Bloomberg, med en formue på 28,8 milliarder dollar (ca. 173 milliarder kroner).

I 2018 gikk Bezos forbi Bill Gates som verdens rikeste. Forbes anslo i 2018 at Bezos da hadde en formue på 155,3 milliarder dollar (ca. 1,35 billioner kroner). Han var med det den rikeste personen i moderne historie.

I januar 2021 meldte CNBC at Elon Musk hadde tatt over plassen som verdens rikeste.

Referanser

Eksterne lenker 
 
 
 

 
Milliardærer fra USA
Forretningsfolk fra USA
Gründere fra USA
Personer fra Albuquerque
Personer fra Houston